अब सालाखेड़ी से सीधे ऊंकाला पहुंच सकेंगे, बचेगा पांच किमी का चक्कर
1.20 किमी ऊंकाला-सालाखेड़ी टू-लेन मार्ग का रविवार को सेवा दिवस पर राज्य योजना आयोग उपाध्यक्ष व विधायक चेतन्य काश्यप ने लोकार्पण किया। 1.60 लाख से बनी सड़क के बाद इंदौर की ओर से आने वालों को शहर में प्रवेश के लिए 5 किमी का चक्कर नहीं लगाना पड़ेगा। दीनदयाल नगर व अमृतसागर तालाब के आसपास की कॉलोनीवासी सालाखेड़ी से सीधे घर पहुंच सकेंगे। अभी फव्वारा चौक तक चक्कर लगाना पड़ रहा था।
कार्यक्रम के मुख्य अतिथि काश्यप के साथ महापौर डॉ. सुनीता यार्दे, भाजपा जिलाध्यक्ष बजरंग पुरोहित, निगम अध्यक्ष अशोक पोरवाल, जिला महामंत्री प्रदीप उपाध्याय व अन्य मंचासीन थे। काश्यप ने कहा हितग्राहीमूलक योजना (बीएलएस) के तहत ईश्वरनगर, बजरंग नगर एवं विरियाखेड़ी के 1483 मकानों के लिए हितग्राहियों को पट्टा देंगे। नक्शा पसंद कर 286 वर्गफीट का निर्माण हितग्राही को खुद करना होगा। केंद्र व राज्य सरकार ढाई लाख का अनुदान देगी। पोरवाल ने कहा लंबे समय से सालाखेड़ी से शहर को जोड़ने वाले वैकल्पिक मार्ग की जरूरत थी।
विकास व्यय शिविर से 3.11 लाख रुपए मिले
अवैध कॉलोनियों के नियमितिकरण प्रक्रिया के तहत वार्ड 29 स्थित होमगार्ड कालोनी, राजस्व नगर व प्रताप नगर ओवर ब्रिज के नीचे पार्षद सुशीला परमार के प्रयासों से लगाए विकास व्यय शिविर में 3.11 लाख की राशि विकास व्यय तथा 70 की राशि संपत्तिकर के रूप में प्राप्त हुई। पार्षद प्रतिनिधि राकेश परमार, उपयंत्री एमके जैन, अरविंद दशोत्तर सहित अन्य मौजूद थे।
विधायक ने शाम को दीनदयाल नगर में 15 लाख लीटर क्षमता वाली टंकी निर्माण का भूमि पूजन तथा राष्ट्रीय शहरी आजीविका मिशन के तहत गरीब महिलाओं को रोजगार दिलाने के उद्देश्य से बनाए सिलाई केंद्र का शुभारंभ किया। निगम अध्यक्ष अशोक पोरवाल ने प्रशिक्षण प्राप्त कर चुकी 100 महिलाओं को सिलाई मशीन देने की घोषणा की। उन्होंने कहा टारगेट 1000 महिलाओं को सिलाई मशीन देने का है। ट्रेनिंग प्राप्त महिलाओं को इंदौर व अन्य शहरों से रेडीमेड कपड़े बनाने का रोजगार दिलाएंगे। काश्यप ने कहा मुख्यमंत्री शहरी पेयजल मिशन के तहत 135 किमी पाइप लाइन बिछाने का कार्य किया जाएगा। जिससे आने वाले एक से डेढ़ वर्ष में प्रत्येक मकान में नल से पेयजल उपलब्ध हो सकेगा। महापौर, निगम अध्यक्ष मौजूद थे। आयुक्त एसके सिंह ने योजना के तहत 21.99 करोड़ की लागत से होने वाले कार्य बताए।
पेयजल टंकी व सिलाई केंद्र का शुभारंभ
प्रधानमंत्री आवास योजना के तहत रविवार को राज्य योजना आयोग उपाध्यक्ष एवं विधायक चेतन्य काश्यप ने डोसीगांव में 396 ईडब्ल्यूएस व 96 एलआईजी भवन निर्माण कार्य का भूमिपूजन किया। काश्यप ने कहा प्रथम चरण में 492 तथा आगामी दिनों में 1300 से ज्यादा आवास बनाए जाना हैं। डोसीगांव में 1500 परिवारों का एक नया नगर बस जाएगा। डोसीगांव से शहर क्षेत्र में आवागमन के लिए परिवहन की सुविधा का भी प्रावधान करेंगे। माता तेजकुंवरबाई के 75वें जन्मदिवस पर गरीबों के आवास निर्माण के लिए ट्रस्ट ने 7.50 करोड़ देने की घोषणा की थी। इसके अतिरिक्त राशि की जरूरत होगी तो दी जाएगी। महापौर डॉ. सुनीता यार्दे, भाजपा जिलाध्यक्ष माननीय बजरंग पुरोहित, निगम अध्यक्ष अशोक पोरवाल सहित अन्य मौजूद थे। आभार प्रभारी सहायक यंत्री श्याम सोनी ने माना।
डोसीगांव में 492 भवन निर्माण का भूमिपूजन
टू-लेन मार्ग का लोकार्पण करते काश्यप और अन्य।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva